Константин Величков
XXVIII. Бесней ли буря…

chitanka.info

Бесней ли буря и реват вълните

посред разсвирепелите стихий,

аз виждам кораб със мачти разбити,

кой всуе търси път да си пробий.

И гледам: ту го дигат вълни бясни,

ту в бездни черни с рев го повалят

и счувам вопли и беди ужасни

в духа ми разтреперан се вестят.

И мисля за друг кораб, кой се бори

всред буря зла, с беснеющи вражди

и страсти, и неистови раздори.

О, боже! Опази го от беди,

към светли и спокойни кръгозори,

на път спасителен го изведи!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.